La informació no s’ajusta a la realitat.
Viatjo sovint fent servir aquesta app. Amb el temps he vist que és molt important ajustar al màxim la informació de l’anunciant perquè en arribar el client tot coincideixi amb les expectatives. A l’anunci es diu que hi ha cuina “amb tot el necessari” però s’obvia que no hi ha fogons per cuinar o que la nevera és de tamany minúscul (de vaixell petit) i es troba dins del lavabo, juntament amb el microones.
També s’afirma que es disposa de “Wiffi potent”. Doncs bé: vaig demanar la clau d’accés i resulta que cal captar la pública de l’Ajuntament, que no cal ni dir que en ple agost està saturada i és impossible fer-la servir.
També està escrit que hi ha “terrassa amb rentadora de roba, safareig i espai per estendre o guardar bicicletes.” Ni rentadora, ni estenedor de roba… Cap de les dues coses.
Per últim, es parla de les condicions de neteja i higièniques: les formigues que transiten per tot l’espai en són testimoni, així com els cabells del bany.
Em sap molt greu estar escrivint això: especialment perquè la família va ser molt amable i em va permetre deixar la maleta a les 11h. del matí perquè pugués atendre els meus pares. En aquell moment no vaig tenir ocasió de percebre les condicions de l’allotjament, com vaig poder fer hores més tard.
No tot val en aquest mon dels lloguers vacacionals. I és la meva obligació donar-ne constància aquí.